L'Auturía u Oturía ye una cima prepirenenca aragonesa situata entre o Sarrablo (Val Estrecha y val de Basa) y Sobrepuerto, en a comarca de l'Alto Galligo, entre os municipios de Biescas y Yebra de Basa. A suya altaria ye de 1.920 metros sobre o livel d'a mar, y fa part d'un cabalgamiento de materials d'o "Grupo Echo" (flysch eoceno) sobre os almendrons oligocenos. En a suya cima se troba un vértiz cheodesico.

A los suyos piez se troban as localidaz de Samianigo, Yebra, Latas, Larrede y Xabierre-Cuarnas, pero ye conoixita en a comarca sobretot porque baixo ista montanya se troba a ermita de Santa Orosia, patrona d'istas tierras, por ixa razón gosa apareixer en as pastoratas de Yebra:

Toz os anyos se fa una cursa, a "Puyata a l'Auturía", que remata en ista tuca y que fa parti d'a Copa d'Espanya de cursas de montanya.
Auturía